ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 76.11 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 5.33 કરોડથી વધુ ડોઝ ઉપલબ્ધ છે અને હજુ 1.65 કરોડથી વધુ ડોઝ આપવાના બાકી છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
76,11,49,825
|
|
આપવાના બાકી
|
|
1,65,76,510
|
|
બાકી ઉપલબ્ધ
|
|
4,62,75,955
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 74.25 કરોડ  થી વધુ રસી પૂરી પાડી છે અને બીજા 1.65 કરોડ  ડોઝ હજુ ઉપલબ્ધ છે.
હાલમાં, કોવિડ-19 રસીના 5.33 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ પરોપકારી અને માનવતાવાદી બિલ્કીસ એધીના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ પરોપકારી અને માનવતાવાદી બિલ્કીસ એધીના નિધન પર શોક વ્યક્ત કર્યો છે. શ્રી મોદીએ કહ્યું કે માનવતાવાદી કાર્ય માટે તેમનું જીવનભરનું સમર્પણ વિશ્વભરના લોકોના જીવનને સ્પર્શે છે.
એક ટ્વિટમાં, પ્રધાનમંત્રી શ્રીએ કહ્યું;
"બિલ્કીસ એધીના નિધન પર મારી નિષ્ઠાપૂર્વક સંવેદના. માનવતાવાદી કાર્ય માટેના તેમના જીવનના સમર્પણથી તેમણે વિશ્વભરના લોકોના જીવનને સ્પર્શ્યું. ભારતના લોકો પણ તેમને પ્રેમથી યાદ કરે છે. તેમના આત્માને શાંતિ મળે."
SD/GP/JD
(
આયુષ
પ્રધાનમંત્રી 13 નવેમ્બરના રોજ 5મા આયુર્વેદ દિવસના અવસરે રાષ્ટ્રને બે આયુર્વેદ સંસ્થાઓ સમર્પિત કરશે
પ્રધાનમંત્રી 13 નવેમ્બર, 2020ના રોજ 5મા આયુર્વેદ દિવસે ભવિષ્ય માટે તૈયાર એવી બે આયુર્વેદ સંસ્થાઓ રાષ્ટ્રને સમર્પિત કરશે. આ સંસ્થાઓમાં જામનગરની આયુર્વેદમાં અધ્યાપન અને સંશોધન સંસ્થા  અને જયપુરની રાષ્ટ્રીય આયુર્વેદ સંસ્થા  સામેલ છે. બંને સંસ્થાઓ દેશમાં આયુર્વેદની મુખ્ય સંસ્થાઓ છે. આઇટીઆરએને સંસદના અધિનિયમ દ્વારા રાષ્ટ્રીય કક્ષાની મહત્વની સંસ્થા  નો દરજ્જો જયારે એનઆઈએને યુનિવર્સિટી ગ્રાન્ટ્સ કમિશન દ્વારા યુનિવર્સિટી માનવામાં આવતી સંસ્થાનું સન્માન આપવામાં આવ્યું છે.
વર્ષ 2016થી આયુષ મંત્રાલય ધનવંતરી જયંતી  નિમિત્તે દર વર્ષે ‘આયુર્વેદ દિવસ’ ઉજવે છે. આ વર્ષે તે 13 નવેમ્બરના રોજ ઉજવાશે.
કોવિડ-19ની પ્રવર્તમાન પરિસ્થિતિને ધ્યાનમાં લેતા 5મો આયુર્વેદ દિવસ 2020 મોટાભાગે રાષ્ટ્રીય તેમજ આંતરરાષ્ટ્રીય સ્તરે વર્ચ્યુઅલ પ્લેટફોર્મ પર ઉજવવામાં આવશે. પ્રધાનમંત્રી દ્વારા ઉપરોક્ત બંને સંસ્થાઓને રાષ્ટ્રને સમર્પિત કરવાનો પ્રસંગ 13 નવેમ્બરના રોજ સવારે 10.30 વાગ્યે https://pmevents.ncog.gov.in ના માયગોવ પ્લેટફોર્મ પર પ્રસારિત કરવામાં આવશે. આયુષ મંત્રાલયે માયગોવ પ્લેટફોર્મ પર નોંધણી કરીને ઇવેન્ટનો ભાગ બનવા માટે સૌને આમંત્રણ આપ્યું છે.
આઈટીઆરએ, જામનગર: તાજેતરમાં સંસદના અધિનિયમ દ્વારા બનાવવામાં આવેલી આયુર્વેદમાં અધ્યાપન અને સંશોધન સંસ્થા , એક વૈશ્વિક સ્તરની હેલ્થકેર સંસ્થા તરીકે ઉભરી શકે તેમ છે. આઇટીઆરએમાં 12 વિભાગો, ત્રણ ક્લિનિકલ પ્રયોગશાળાઓ અને ત્રણ સંશોધન પ્રયોગશાળાઓ છે. તે પરંપરાગત દવાઓના સંશોધન કાર્યમાં પણ અગ્રેસર છે અને હાલમાં તે 33 સંશોધન પ્રોજેક્ટ ચલાવે છે. જામનગરના ગુજરાત આયુર્વેદ યુનિવર્સિટી કેમ્પસમાં ચાર આયુર્વેદ સંસ્થાઓના ક્લસ્ટરને જોડીને આઈટીઆરએની રચના કરવામાં આવી છે. આયુષ સેક્ટરની તે પહેલી સંસ્થા છે જેની સ્થાપના રાષ્ટ્રીય મહત્ત્વની સંસ્થા  ના દરજ્જાની છે. અપગ્રેડ કરેલી સ્થિતિ સાથે આઇટીઆરએને આયુર્વેદ શિક્ષણના ધોરણને અપગ્રેડ કરવાની સ્વાયત્તા અપાશે કારણ કે તે આધુનિક, આંતરરાષ્ટ્રીય ધોરણો મુજબ અભ્યાસક્રમો પ્રદાન કરશે. આગળ, તે આયુર્વેદને સમકાલીન પદ્ધતિ દ્વારા પીઠબળ આપવા માટે આંતર-શિસ્ત સહયોગ પૂરો પાડશે.
એનઆઈએ, જયપુર: દેશવ્યાપી પ્રતિષ્ઠાવાળી આયુર્વેદની સંસ્થા એનઆઈએને ડીમ્ડ ટુ બી યુનિવર્સિટી નું પદ હાંસલ થઈ રહ્યું છે. 175-વર્ષ જુનો વરસો છે અને છેલ્લા કેટલાક દાયકાઓમાં અધિકૃત આયુર્વેદને સાચવવા, પ્રોત્સાહન આપવા અને આગળ વધારવા માટે એનઆઈએનું યોગદાન નોંધપાત્ર રહ્યું છે. હાલમાં એનઆઈએ પાસે વિવિધ 14 વિભાગો છે. સંસ્થામાં વર્ષ 2019-20 દરમિયાન 955 વિદ્યાર્થીઓ અને 75 અધ્યાપકોના કુલ ઇન્ટેક સાથે વિદ્યાર્થી-શિક્ષકનો ગુણોત્તર ખૂબ જ સારો છે. આ સંસ્થા પ્રમાણપત્રથી લઈને ડોક્ટરેટ કક્ષા સુધીના આયુર્વેદના અસંખ્ય અભ્યાસક્રમો ચલાવે છે. અત્યાધુનિક લેબ સુવિધાઓની સાથે એનઆઈએ સંશોધન પ્રવૃત્તિઓમાં પણ અગ્રેસર રહી છે. હાલમાં, તે 54 વિવિધ સંશોધન પ્રોજેક્ટ ચલાવે છે. ડીમ્ડ ટુ બી યુનિવર્સિટી  હોવાના માન સાથે રાષ્ટ્રીય સંસ્થા ત્રીજા તબક્કે આરોગ્ય સંભાળ, શિક્ષણ અને સંશોધનના ઉચ્ચત્તમ ધોરણોને હાંસલ કરીને નવી ઉંચાઈએ પહોંચવાની તૈયારીમાં છે.
SD/GP/BT
(
ગૃહ મંત્રાલય
કેન્દ્રીય ગૃહમંત્રી શ્રી અમિત શાહે કારગિલ વિજય દિવસ નિમિત્તે દેશવાસીઓને શુભેચ્છાઓ પાઠવી
તમારી અદમ્ય હિંમત, બહાદુરી અને બલિદાનને લીધે કારગિલની દુર્ગમ અને પડકારજનક ઉંચાઈઓ પર ફરી ગર્વથી ત્રિરંગાને લહેરાવવાનું શક્ય બન્યું
રાષ્ટ્રની અખંડિતતાને અખંડ રાખવા માટે એક કૃતજ્ઞ રાષ્ટ્ર તમારા સમર્પણને નમન કરે છે
કેન્દ્રીય ગૃહમંત્રી શ્રી અમિત શાહે કારગિલ વિજય દિવસ નિમિત્તે દેશવાસીઓને શુભેચ્છાઓ પાઠવી. કારગિલ વિજય દિવસ નિમિત્તે આ યુદ્ધના તમામ બહાદુર સૈનિકોને યાદ કરતાં શ્રી શાહે કહ્યું કે "તમારી અદમ્ય હિંમત, બહાદુરી અને બલિદાનને લીધે કારગિલની દુર્ગમ અને પડકારજનક ઉંચાઈઓ પર ફરી ગર્વથી ત્રિરંગાને લહેરાવવાનું શક્ય બન્યું." તેમણે વધુમાં કહ્યું કે "રાષ્ટ્રની અખંડિતતાને અખંડ રાખવા માટે એક કૃતજ્ઞ રાષ્ટ્ર તમારા સમર્પણને નમન કરે છે."
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 189
સ્વાસ્થ્ય અને પરિવાર કલ્યાણ મંત્રાલય
ભારતે છેલ્લા 24 કલાકમાં 88.13 લાખથી વધુ રસી ડોઝ આપવાની સાથે અત્યાર સુધીના સૌથી વધુ એક દિવસમાં રસીકરણની ટોચ પર પહોંચ્યું
તમામ પુખ્ત ભારતીયોમાંથી 46% ને પ્રથમ ડોઝ મળ્યો છે જ્યારે 13% પુખ્ત ભારતીયોને રસીના બંને ડોઝ મળ્યા છે
સીમાચિહ્નરૂપ સિદ્ધિમાં ગઇકાલે 16 ઓગસ્ટ, 2021ના રોજ સૌથી મોટા રસીકરણ અભિયાન હેઠળ લગભગ 88 લાખ  ડોઝ આપવામાં આવ્યા છે.
7 જૂન, 2021ના રોજ રસીકરણના વર્તમાન તબક્કાની જાહેરાત કરતી વખતે માનનીય પ્રધાનમંત્રીએ તમામ નાગરિકોને સ્વયં રસી લેવા અને કોવિડ -19 રસી લેવા માટે પાત્ર અન્ય લોકોને પ્રોત્સાહિત કરવા માટે આહ્વાન કર્યું હતું. આજની સિદ્ધિ કોવિડ-19 રોગચાળા સામેની લડાઈમાં ભારતના લોકો દ્વારા સરકાર પર મુકવામાં આવેલા વિશ્વાસને દર્શાવે છે. કેન્દ્ર સરકાર રાષ્ટ્રવ્યાપી કોવિડ-19 રસીકરણ અભિયાનની ગતિને વધારવા અને વિસ્તૃત કરવા માટે પ્રતિબદ્ધ છે. વધુ રસીઓની ઉપલબ્ધતા, રસીઓની સપ્લાય ચેઇનને વધુ સુવ્યવસ્થિત કરવા માટે રાજ્યો અને કેન્દ્રશાસિત પ્રદેશોને રસીની ઉપલબ્ધતાની 15 દિવસ અગાઉથી દૃશ્યતા દ્વારા રસીકરણ અભિયાનને તીવ્ર બનાવવામાં આવ્યું છે.
88.13 લાખ ડોઝથી વધુ ડોઝના સંચાલન સાથે સંચિત રસીકરણ કવરેજ વધીને 55.47 કરોડ  થઈ ગયું છે. આ અંતર્ગત તમામ પુખ્ત ભારતીયોમાંથી 45% ને પ્રથમ ડોઝ મળ્યો છે. તમામ પુખ્ત ભારતીયોમાંથી 13% ને રસીના બંને ડોઝ મળ્યા છે અને તેઓ કોવિડ-19 સામે સુરક્ષિત છે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 219.56 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 42,864 ડોઝ આપવામાં આવ્યા
ભારતમાં સક્રિય કેસનું ભારણ 23,193 થયું
સક્રિય કેસનું ભારણ હાલમાં 0.05% છે
સાજા થવાનો દર હાલમાં 98.76% નોંધાયો
છેલ્લા 24 કલાકમાં 1,557 દર્દીઓ સાજા થયા, કુલ વધીને 4,40,91,906 દર્દીઓ સાજા થયા
છેલ્લા 24 કલાકમાં ભારતમાં 1,334 નવા કેસ નોંધાયા
દૈનિક પોઝિટિવીટી દર 1.52% પહોંચ્યો
સાપ્તાહિક પોઝિટિવીટી દર હાલમાં 0.95% છે
કુલ 90.01 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 87,905 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 91
પ્રધાનમંત્રીનું કાર્યાલય
પ્રધાનમંત્રીએ ગુજરાત સ્થાપના દિવસ પર શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ ગુજરાત સ્થાપના દિવસના અવસર પર તેમની શુભેચ્છાઓ પાઠવી છે.
પ્રધાનમંત્રીએ ટ્વીટ કર્યું:
"ગુજરાત સ્થાપના દિવસની હાર્દિક શુભેચ્છાઓ….! ગુજરાત રાજ્યએ તેના સર્વાંગી વિકાસની સાથે-સાથે તેની આગવી સંસ્કૃતિને કારણે એક અનન્ય ઓળખ ઊભી કરી છે.
હું પ્રાર્થના કરું છું કે રાજ્ય આગામી વર્ષોમાં વિકાસની નવી ઊંચાઈઓ સર કરતું રહે.
જય જય ગરવી ગુજરાત !"
"ગુજરાત સ્થાપના દિવસની શુભકામનાઓ. ગુજરાતે તેની સર્વાંગી પ્રગતિ તેમજ તેની આગવી સંસ્કૃતિને કારણે એક છાપ ઊભી કરી છે. હું પ્રાર્થના કરું છું કે રાજ્ય આગામી સમયમાં વિકાસની નવી ઊંચાઈઓ સર કરતું રહે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ પૂર્વ પ્રધાનમંત્રી શ્રીમતી ઇન્દિરા ગાંધીને તેમની જન્મજયંતિ નિમિત્તે શ્રદ્ધાંજલિ અર્પી
પ્રધાનમંત્રી શ્રી નરેન્દ્ર મોદીએ પૂર્વ પ્રધાનમંત્રી શ્રીમતી ઇન્દિરા ગાંધીને તેમની જન્મજયંતિ નિમિત્તે શ્રદ્ધાંજલિ અર્પણ કરી છે.
એક ટ્વિટમાં પ્રધાનમંત્રીએ કહ્યું કે, 'પૂર્વ પ્રધાનમંત્રી શ્રીમતી ઇન્દિરા ગાંધીને તેમની જન્મજયંતિ નિમિત્તે નમસ્કાર.
પૂર્વ પ્રધાનમંત્રી શ્રીમતી ઇન્દિરા ગાંધીને તેમની જન્મજયંતિ નિમિત્તે શ્રદ્ધાંજલિ. "
SD/GP/BT
(
રસાયણ અને ખાતર મંત્રાલય
ફાર્મા સચિવે દવા અને ફાર્મા ઉદ્યોગ તેમજ તેમના સંગઠનોના પ્રતિનિધિઓ સાથે વીડિયો કોન્ફરન્સ યોજી
દવાઓ અને ઉપકરણોનું પૂરતું ઉત્પાદન અને ઉપલબ્ધતા સુનિશ્ચિત કરવામાં આવી
ભારતીય ફાર્મા ઉદ્યોગ આવશ્યક દવાઓ જેમાં ખાસ કરીને HCQનું પૂરતું ઉત્પાદન અને સંગ્રહ કરી રહ્યો છે જેથી સ્થાનિક માંગ અને નિકાસની જવાબદારીઓ બંને પૂર્ણ કરી શકાય. વિભાગ દ્વારા રાજ્ય / કેન્દ્ર શાસિત પ્રદેશના વહીવટીતંત્રોની મદદથી સમગ્ર દેશમાં ઉત્પાદન અને પરિવહન સુનિશ્ચિત કરવામાં આવી હતી. ફાર્માસ્યુટિકલ્સ વિભાગના સચિવ ડૉ. પી.ડી. વાઘેલાએ ફાર્માસ્યુટિકલ અને તબીબી ઉપકરણ ઉદ્યોગની કામગીરી અને સમસ્યાઓની સમીક્ષા કરવા માટે આજે તેમની અધ્યક્ષતામાં વીડિયો કોન્ફરન્સ યોજી ત્યારે આ વિગતો સામે આવી છે. આ VCમાં સંયુક્ત સચિવ  શ્રી નવદીપ રીનવા અને IPA, IDMA, OPPI, BDMA, AiMeD, MTaI, ફાર્મેક્સિલ, CII, FICCI તેમજ ઓલ ઇન્ડિયા એસોસિએશન ઓફ કેમિકલ્સ એન્ડ ડ્રગ્સ સહિતના દવા અને તબીબી ઉપકરણોના ઉત્પાદકોના વિવિધ સંગઠનોના પ્રતિનિધિઓ ઉપસ્થિત રહ્યા હતા.
આ ઉદ્યોગને બડ્ડી  , ઝીરકપુર , દમણ અને સિલવાસા અને પૂર્વોત્તરમાં પડી રહેલી સમસ્યાઓ અંગે તેમણે પ્રતિભાવો આપ્યા હતા. ઝીરકપુર મુખ્ય વિતરણ કેન્દ્ર છે જ્યાંથી સમગ્ર પંજાબ, હરિયાણા, હિમાચલ પ્રદેશ, જમ્મુ અને કાશ્મીર તેમજ લદ્દાખમાં દવાઓ વિતરિત કરવામાં આવે છે. તેવી જ રીતે, બડ્ડી, દમણ અને સિલવાસા ફાર્માસ્યુટિકલ્સના ઉત્પાદન માટે મહત્વપૂર્ણ કેન્દ્રો છે. કેન્દ્ર સરકાર અને રાજ્ય સરકારના વિવિધ વિભાગોના સંકલિત પ્રયાસો દ્વારા પૂર્વોત્તરમાં દવાઓના પૂરવઠાની મુખ્ય સમસ્યાઓ ઉકેલવા માટે પ્રયાસો સુનિશ્ચિત કરવામાં આવ્યા છે. સચિવે આ ઉદ્યોગના પ્રતિનિધિઓને માહિતી આપી હતી કે, ફાર્માસ્યુટિકલ્સ વિભાગ સતત આ ઉદ્યોગ, રાજ્યો અને અન્ય વિભાગો સાથે ઇમેલ, વોટ્સએપ ગ્રૂપ, DoPમાં ઉભા કરવામાં આવેલા કંટ્રોલ રૂમ તેમજ NPPA અને VCના માધ્યમથી સંપર્કમાં છે જેથી તેમની સમસ્યાઓ જાણી શકાય અને સંબંધિત અધિકારીઓ સમક્ષ તે મુદ્દા ઉઠાવીને ઝડપથી ઉકેલ લાવી શકાય.
આ ઉદ્યોગના પ્રતિનિધિઓએ 12.4.2020ના રોજ કેન્દ્રીય ગૃહ મંત્રાલય દ્વારા બહાર પાડવામાં આવેલી માર્ગદર્શિકા અંગે ખુશી વ્યક્ત કરી હતી જેમાં મુશ્કેલીના આ સમયમાં ફાર્મા ઉદ્યોગને સુવિધા આપવાની વાત કરવામાં આવી છે. જોકે, તેમણે કેટલાક સૂચનો પણ આપ્યા હતા જેમકે, કુરિયર સેવાને આવશ્યક સેવા તરીકે જાહેર કરવાની જરૂર છે કારણ કે ડાયાબિટિસ, કેન્સર વિરોધી અને અન્ય મોંઘી દવાઓ સહિત વિવિધ દવાઓની ડિલિવરીમાં તેમની ભૂમિકા મહત્વની હોય છે. અન્ય તમામ આનુષંગિક સેવાઓ અને ફાર્માસ્યુટિકલ ઉદ્યોગને સરળતાથી ચલાવવા માટે જરૂરી ઉત્પાદનોને પણ મંજૂરી આપવા પર ભાર મૂકવામાં આવ્યો હતો. JNPT બંદર અને મુંબઇ હવાઇમથકે ભીડની સમસ્યાનો પણ અહીં ખાસ ઉલ્લેખ કરવામાં આવ્યો હતો. ડૉ. વાઘેલાએ તમામ લોકોને તેમના તરફથી શ્રેષ્ઠ કામગીરી કરવા પ્રોત્સાહિત કર્યા હતા જેથી દેશના તમામ ભાગોમાં દવાઓ અને તબીબી ઉપકરણોનો પૂરવઠો સુનિશ્ચિતપણે વિના અવરોધે થઇ શકે. AIOCDને કહેવામાં આવ્યું હતું કે, કાયદા અનુસાર ડૉક્ટરનું પ્રિસ્ક્રિપ્શન હોય તેવી દવાઓ કેમિસ્ટ દ્વારા પ્રિસ્ક્રિપ્શન વગર ન આપવામાં આવે તે સુનિશ્ચિત કરવામાં આવે. AIOCDએ ખાતરી આપી હતી કે, સમગ્ર દેશામાં તમામ વિતરકો અને કેમિસ્ટો દ્વારા આ બાબતે સંપૂર્ણ સહકાર આપવામાં આવે છે. લૉકડાઉનના સમયમાં સમગ્ર દેશમાં દવાઓનો પૂરવઠો જાળવી રાખવા માટે શ્રેષ્ઠ પ્રયાસો કરવા બદલ સચિવે તમામ સંગઠનોનો આભાર વ્યક્ત કર્યો હતો અને તેમને ખાતરી આપી હતી કે, તેમને ખરેખર તે મુશ્કેલીઓ પડી રહી છે તેનો ઉકેલ લાવવા માટે સરકારનો પૂરતો સહકાર રહેશે.
RP
(Visitor Counter : 193
પ્રધાનમંત્રીનું કાર્યાલય
ગાંધી શાંતિ પુરસ્કાર અર્પણ કરવાના કાર્યક્રમમાં પ્રધાનમંત્રી ઉપસ્થિત રહ્યા
રાષ્ટ્રપતિ રામનાથ કોવિંદે આજે રાષ્ટ્રપતિ ભવનમાં એક કાર્યક્રમ દરમિયાન વર્ષ 2015, 2016, 2017 અને 2018 માટે ગાંધી શાંતિ પુરસ્કાર અર્પણ કર્યા હતા. પ્રધાનમંત્રી નરેન્દ્ર મોદી આ કાર્યક્રમમાં ઉપસ્થિત રહ્યા હતા.
આ પ્રસંગે બોલતા પ્રધાનમંત્રીએ ગૌરવશાળી ગાંધી શાંતિ પુરસ્કાર મેળવનારા તમામ લોકોને અભિનંદન પાઠવ્યા હતા. તેમણે નોંધ્યું કે, આ પુરસ્કારો એવા સમયે એનાયત થઈ રહ્યા છે, જ્યારે ભારત મહાત્મા ગાંધીની 150મી જન્મ જયંતીની ઉજવણી કરી રહ્યું છે. પ્રધાનમંત્રીએ ખુશી વ્યક્ત કરી હતી કે, આ પ્રસંગે ‘વૈષ્ણવ જન તો તેને રે કહીએ’ ભજન કે, જે બાપુને સૌથી વધુ પ્રિય હતું તે સમગ્ર વિશ્વના અંદાજે 150 દેશોનાં કલાકારો દ્વારા રજૂ કરવામાં આવ્યું હતું. તેમણે કહ્યું હતું કે આ વસ્તુ દર્શાવે છે કે આજના સમયમાં પણ વિશ્વ, ગાંધીના મૂલ્યો અને આદર્શોને સ્વીકારે છે.
પ્રધાનમંત્રીએ મહાત્મા ગાંધીના સ્વચ્છતા પ્રત્યેના આગ્રહ વિષે પણ વાત કરી હતી.
પ્રધાનમંત્રીએ એ બાબતનો ઉલ્લેખ કર્યો કે સ્વતંત્રતા ચળવળ એ મહાત્મા ગાંધીના દૂરંદેશી પ્રયત્નોના લીધે જ એક જન આંદોલન બની શકી હતી. તેમણે ઉમેર્યું કે મહાત્મા ગાંધીએ જન ભાગીદારી અને જન આંદોલન, આ બંને પ્રવાહોને એકત્ર કર્યા હતા.
પ્રધાનમંત્રીએ કહ્યું કે મહાત્મા ગાંધીએ પ્રત્યેક વ્યક્તિની અંદર એવી ચેતના ભરી દીધી હતી કે તેઓ ભારતની આઝાદીમાં યોગદાન આપી રહ્યા હોય.
NP/J.Khunt/RP
(Visitor Counter : 318
પ્રધાનમંત્રીનું કાર્યાલય
પ્રધાનમંત્રીની પ્રખ્યાત રોકેટ વૈજ્ઞાનિક અને ગેલેક્ટીક એનર્જી વેન્ચર્સના સ્થાપક શ્રી સિયાબુલા ઝુઝા સાથે મુલાકાત
પ્રધાનમંત્રી શ્રી નરેન્દ્ર મોદી 24 ઓગસ્ટ 2023ના રોજ જોહાનિસબર્ગમાં જાણીતા રોકેટ વૈજ્ઞાનિક અને ગેલેક્ટીક એનર્જી વેન્ચર્સના સ્થાપક અને મેનેજિંગ ડિરેક્ટર શ્રી સિયાબુલા ઝુઝાને મળ્યા હતા.
શ્રી ઝુઝાએ ચંદ્રયાન-3 મિશનની સફળતા માટે પ્રધાનમંત્રીને અભિનંદન પાઠવ્યા હતા. તેમણે તેમની સફળતા માટે ડિજિટલ ઈન્ડિયાને શ્રેય આપ્યો અને ભારતમાં તેમના ચાલી રહેલા પ્રોજેક્ટ્સને પ્રકાશિત કર્યા.
ચર્ચાઓમાં ઊર્જાના ભાવિ અને ટકાઉ ઉકેલો શોધવા સંબંધિત બાબતોને પણ આવરી લેવામાં આવી હતી.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગૃહ મંત્રાલય
કેન્દ્રીય ગૃહમંત્રી શ્રી અમિત શાહે પ્રધાનમંત્રી શ્રી નરેન્દ્ર મોદી; કેન્દ્રીય સંચાર, ઈલેક્ટ્રોનિક્સ તેમજ ઈન્ફોર્મેશન ટેકનોલોજી તથા કાયદા અને ન્યાય મંત્રી રવિશંકર પ્રસાદ; અને કેન્દ્રીય માહિતી અને પ્રસારણ મંત્રી શ્રી પ્રકાશ જાવડેકરને ઈન્ફોર્મેશન ટેકનોલોજી નિયમ 2021ની ઘોષણા કરવા માટે અભિનંદન આપ્યા
તમામ સોશિયલ મીડિયા પ્લેટફોર્મ્સે ભારતીય કાયદાઓનું પાલન કરવું પડશે
આજે ઘોષિત કરાયેલા નવા નિયમ ફરિયાદ નિવારણ વ્યવસ્થાને સંસ્થાગત સ્વરૂપ આપીને તથા ફરિયાદોનો ઉકેલ સુનિશ્ચિત કરીને સોશિયલ મીડિયા વપરાશકર્તાઓને હજુય વધુ સશક્ત બનાવશે
મોદી સરકાર તમામ ડિજિટલ મીડિયા અને ઓટીટી પ્લેટફોર્મ્સને સમાન તક પ્રદાન કરવા માટે પ્રતિબદ્ધ છે, ડિજિટલ મીડિયા માટે આચારસંહિતા તથા ત્રિસ્તરીય સ્વ-નિયમ સ્વાગત યોગ્ય છે
કેન્દ્રીય ગૃહમંત્રી શ્રી અમિત શાહે પ્રધાનમંત્રી શ્રી નરેન્દ્ર મોદી; કેન્દ્રીય કમ્યુનિકેશન્સ, ઈલેક્ટ્રોનિક્સ તેમજ ઈન્ફોર્મેશન ટેકનોલોજી તથા કાયદા અને ન્યાયમંત્રી શ્રી રવિશંકર પ્રસાદ; અને કેન્દ્રીય માહિતી અને પ્રસારણ મંત્રી શ્રી પ્રકાશ જાવડેકરને ઈન્ફોર્મેશન ટેકનોલોજી નિયમ 2021ની ઘોષણા કરવા માટે અભિનંદન આપ્યા હતા.
શ્રી અમિત શાહે પોતાના ટ્વીટ સંદેશામાં કહ્યું, ‘તમામ સોશિયલ મીડિયા પ્લેટફોર્મ્સે ભારતીય કાયદાઓનું પાલન કરવું પડશે. આજે ઘોષિત કરાયેલા નવા નિયમ ફરિયાદ નિવારણ વ્યવસ્થાને સંસ્થાગત સ્વરૂપ આપીને તેમજ ફરિયાદોનો ઉકેલ સુનિશ્ચિત કરવા સોશિયલ મીડિયા વપરાશકર્તાઓને હજુય વધુ સશક્ત બનાવશે. હું પ્રધાનમંત્રી શ્રી નરેન્દ્ર મોદીજી અને શ્રી રવિશંકર પ્રસાદજીની પ્રશંસા કરૂં છું.’
તેમણે એમ પણ કહ્યું, ‘મોદી સરકાર તમામ ડિજિટલ મીડિયા અને ઓટીટી પ્લેટફોર્મ્સને સમાન તક પ્રદાન કરવા માટે પ્રતિબદ્ધ છે. ડિજિટલ મીડિયા માટે આચારસંહિતા તેમજ ત્રિસ્તરીય સ્વ-નિયમન સ્વાગત યોગ્ય છે. હું શ્રી નરેન્દ્ર મોદીજી અને શ્રી પ્રકાશ જાવડેકરજીને આ અત્યંત આવશ્યક નિયમો માટે અભિનંદન આપું છું.’
ડિજિટલ મીડિયા સાથે જોડાયેલી પારદર્શિતાના અભાવ, જવાબદારી અને વપરાશકર્તાઓના અધિકારો અંગે વધતી ચિંતાઓ વચ્ચે સામાન્ય જનતા અને હિતધારકોની સાથે વિસ્તૃત સલાહસૂચનો પછી ઈન્ફોર્મેશન ટેકનોલોજી એક્ટ, 2000ની કલમ 87 અંતર્ગત પ્રાપ્ત અધિકારોનો ઉપયોગ કરીને અને અગાઉના ઈન્ફોર્મેશન ટેકનોલોજી નિયમ-2011ના સ્થાને ઈન્ફોર્મેશન ટેકનોલોજી  નિયમ 2021 તૈયાર કરાયા.
આ નિયમોને આખરી ઓપ આપતી વખતે ઈલેક્ટ્રોનિક્સ તેમજ ઈન્ફોર્મેશન ટેકનોલોજી મંત્રાલય તથા માહિત અને પ્રસારણ મંત્રાલય બંનેએ પરસ્પર વિસ્તૃત વિચારવિમર્શ કર્યો, જેથી સોશિયલ મીડિયા પ્લેટફોર્મ્સની સાથે-સાથે ડિજિટલ મીડિયા અને ઓટીટી પ્લેટફોર્મ્સ, વગેરેના સંબંધે એક સામંજસ્યપૂર્ણ તથા અનુકૂળ દેખરેખ વ્યવસ્થા સુનિશ્ચિત કરી શકાય.
(Visitor Counter : 196
પ્રધાનમંત્રીનું કાર્યાલય
પ્રધાનમંત્રીની માઈક્રોનના સીઈઓ સંજય મેહરોત્રા સાથે મુલાકાત
પ્રધાનમંત્રી શ્રી નરેન્દ્ર મોદી 21 જૂન 2023ના રોજ વોશિંગ્ટન ડીસીમાં માઈક્રોનના સીઈઓ શ્રી સંજય મેહરોત્રાને મળ્યા હતા.
પ્રધાનમંત્રીએ ભારતમાં સેમિકન્ડક્ટર મેન્યુફેક્ચરિંગને વેગ આપવા માટે માઈક્રોન ટેક્નોલોજીને આમંત્રણ આપ્યું હતું. તેમણે નોંધ્યું હતું કે ભારત સેમિકન્ડક્ટર સપ્લાય ચેઇનના વિવિધ ભાગોમાં સ્પર્ધાત્મક લાભો પ્રદાન કરી શકે છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ શિક્ષક દિવસ પર શિક્ષકોને સલામ કરી
ડૉ. સર્વપલ્લી રાધાકૃષ્ણનને તેમની જન્મજયંતી પર શ્રદ્ધાંજલિ પણ અર્પણ કરી
પ્રધાનમંત્રી શ્રી નરેન્દ્ર મોદીએ શિક્ષક દિવસ પર શિક્ષકોને તેમના અતૂટ સમર્પણ અને આપણા ભવિષ્ય અને પ્રેરણાદાયી સપનાના નિર્માણમાં મોટી અસર માટે સલામ કરી છે.
શ્રી મોદીએ પણ ડૉ. સર્વપલ્લી રાધાકૃષ્ણનને તેમની જન્મજયંતી પર શ્રદ્ધાંજલિ આપી હતી.
પ્રધાનમંત્રીએ ગઈકાલે શિક્ષકો સાથેની વાતચીતની હાઇલાઇટ્સ પણ શેર કરી હતી.
એક X પોસ્ટમાં, પ્રધાનમંત્રીએ કહ્યું;
“આપણા ભવિષ્ય અને પ્રેરણાદાયી સપનાના નિર્માણમાં શિક્ષકો મુખ્ય ભૂમિકા ભજવે છે. #TeachersDay પર, આપણે તેમના અતૂટ સમર્પણ અને મહાન પ્રભાવ માટે તેમને સલામ કરીએ છીએ. ડૉ. એસ. રાધાકૃષ્ણનને તેમની જન્મજયંતી પર શ્રદ્ધાંજલિ.
અહીં ગઈકાલે શિક્ષકો સાથેની વાતચીતની હાઇલાઇટ્સ છે...”
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ પેરિસ ડાયમંડ લીગમાં બ્રોન્ઝ મેડલ જીતવા બદલ લોંગ જમ્પર શ્રીશંકર મુરલીને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ પેરિસ ડાયમંડ લીગમાં બ્રોન્ઝ મેડલ જીતવા બદલ લોંગ જમ્પર શ્રીશંકર મુરલીને અભિનંદન પાઠવ્યા છે.
પ્રધાનમંત્રી શ્રીએ ટ્વીટ કર્યું;
“શ્રીશંકર મુરલી પેરિસ ડાયમંડ લીગમાં શાનદાર પ્રદર્શન સાથે ઇતિહાસ રચે છે! તેના નોંધપાત્ર કૂદકાએ તેમને પ્રતિષ્ઠિત બ્રોન્ઝ મેડલ અપાવ્યો, ભારતને ડાયમંડ લીગમાં લાંબી કૂદમાં તેમનો પ્રથમ મેડલ અપાવ્યો. તેમને અભિનંદન અને તેમના આગામી પ્રયત્નો માટે શુભેચ્છાઓ.”
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ પોતાના ‘પરિવાર’ સાથે દિવાળીની ઉજવણી કરી – જમ્મૂ-કાશ્મીરમાં સરહદે શૌર્ય જોવા મળ્યું
પ્રધાનમંત્રી શ્રી નરેન્દ્ર મોદીએ પોતાના પ્રથમ કાર્યકાળ દરમિયાન શરૂ કરેલી પરંપરાને આગળ વધારતા આજે જમ્મૂ-કાશ્મીરના રાજૌરી જિલ્લામાં નિયંત્રણ રેખાની નજીક ભારતીય સૈન્યના જવાનો સાથે દિવાળીના પર્વની ઉજવણી કરી હતી. પ્રધાનમંત્રીએ ત્રીજી વખત જમ્મૂ-કાશ્મીરમાં જવાનો સાથે આ શુભ તહેવારની ઉજવણી કરી હતી.
પ્રધાનમંત્રીએ રાજૌરીમાં ‘હોલ ઓફ ફેમ’ની મુલાકાત લીધી હતી અને રાજૌરી તેમજ પૂંચ ક્ષેત્રની સુરક્ષા માટે પોતાના જીવની બાજી લગાવનારા જાંબાજ જવાનો તેમજ હિંમતવાન નાગરિકોનું અભિવાદન કર્યું હતું. તેમણે હોલ ઓફ ફેમને ‘પરાક્રમ ભૂમિ, પ્રેરણા ભૂમિ, પાવન ભૂમિ’ ગણાવી હતી.
પછી પ્રધાનમંત્રીએ પઠાણકોટ એરબેઝની મુલાકાત લઇને ભારતીય વાયુદળના હવાઇ યોદ્ધાઓ સાથે મુલાકાત કરી હતી.
જવાનોને સંબોધત કરતા પ્રધાનમંત્રીએ જણાવ્યું હતું કે, જે પ્રકારે દરેક વ્યક્તિ પોતાના પરિવાર સાથે દિવાળી ઉજવવા માટે ખૂબ જ લાંબા અંતરની મુસાફરી કરે છે તે પ્રકારે તેમણે પણ સશસ્ત્રદળોના જાંબાજ જવાનોના આ પરિવાર સાથે ઉજવણી કરવા માટે પ્રવાસ ખેડ્યો છે.
પ્રધાનમંત્રીએ 27 ઓક્ટોબર, 1947ના રોજ સશસ્ત્ર દળોએ આપેલી સર્વોપરી કુરબાનીને યાદ કરી અને પાયદળ દિવસ ની પણ ઉજવણી કરી હતી. ભારતના સંરક્ષણ દળોના જુસ્સાને બિરદાવતા તેમણે કહ્યું હતું કે, તેમના કારણે જ કેન્દ્ર સરકાર એવા નિર્ણયો લેવા માટે સમર્થ બની શકી છે જે અન્યથા અશક્ય માનવામાં આવતા હતા. દેશની સુરક્ષા અને સલામતીમાં સૈન્યની હિંમત અને મનોબળનો તેમણે ખાસ ઉલ્લેખ કર્યો હતો. જવાનોની સ્મરણીય સેવા બદલ તેમણે દેશવાસીઓ વતી જવાનોનો આભાર માન્યો હતો.
પ્રધાનમંત્રીએ જણાવ્યું હતું કે, તેમના યોગદાનને સન્માન આપવા અને તેને ચિહ્નિત કરવા માટે સરકાર દેશની રાજધાનીમાં સીમાચિહ્નરૂપ રાષ્ટ્રીય યુદ્ધ સ્મારકના નિર્માણ માટે પ્રયાસો કર્યા હતા. તેમણે ઉમેર્યું હતું કે, રાષ્ટ્રીય યુદ્ધ સ્મારકમાં જે પ્રકારે મુલાકાતીઓની સંખ્યા વધી રહી છે તે દેશના નાગરિકોના સશસ્ત્ર દળોના યોગદાન પ્રત્યેનાં સન્માનની પ્રતીતિ કરાવે છે.
પ્રધાનમંત્રીએ ભારતના સંરક્ષણ દળોને વધુ મજબૂત બનાવવા અને આધુનિક બનાવવા માટે સરકાર દ્વારા લેવામાં આવેલા વિવિધ પગલાંનો ઉલ્લેખ કર્યો હતો. તેમણે ઉમેર્યું હતું કે, સૈનિકોના કલ્યાણ માટે સરકાર યોગ્ય પગલાં લેવા પ્રતિબદ્ધ છે.
RP
(Visitor Counter : 109
મંત્રીમંડળ
ટેલીકોમ ઉત્પાદન ભારતમાં આંતરરાષ્ટ્રીય સ્તરની ઊંચાઈ હાંસલ કરશે
ભારતે આંતરરાષ્ટ્રીય ટેલીકોમ ઉત્પાદન કેન્દ્ર બનવા પીએલઆઈ યોજના પ્રસ્તુત કરી
ટેલીકોમ ક્ષેત્ર માટે પીએલઆઈ યોજના ભારતમાં ટેલીકોમ અને નેટવર્કિંગ ઉપકરણના ઉત્પાદનને પ્રોત્સાહન આપશે
પાંચ વર્ષ માટે રૂ. 12,195 કરોડના અંદાજપત્રીય ખર્ચ સાથે ટેલીકોમ ઉત્પાદનને વેગ મળશે, જે રૂ. 2 લાખ કરોડથી વધારેના ઉત્પાદન તરફ દોરી જશે
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે રૂ. 12,195 કરોડના અંદાજપત્રીય ખર્ચ સાથે ટેલીકોમ અને નેટવર્કિંગ ઉત્પાદનો માટે ઉત્પાદન સાથે જોડાયેલી પ્રોત્સાહન  યોજનાને મંજૂરી આપી છે.
ઉત્પાદન સાથે જોડાયેલી પ્રોત્સાહન  યોજનાનો આશય ભારતમાં ટેલીકોમ અને નેટવર્કિંગ ઉત્પાદનોના ઉત્પાદનને પ્રોત્સાહન આપવાનો છે. આ યોજના મેક ઇન ઇન્ડિયાને પ્રોત્સાહન આપવા ટેલીકોમ અને નેટવર્કિંગ ઉત્પાદનોના લક્ષિત સેગમેન્ટમાં સ્થાનિક ઉત્પાદનને વેગ આપવા અને રોકાણને આકર્ષવા નાણાકીય પ્રોત્સાહન આપવાની જોગવાઈ ધરાવે છે.
આ યોજના અંતર્ગત ભારતમાં ટેલીકોમ અને નેટવર્કિંગ ઉત્પાદનોના ચોક્કસ ઉત્પાદનોમાં સંકળાયેલી કંપનીઓ/સંસ્થાઓને પ્રોત્સાહન કે નાણાકીય પ્રોત્સાહન પ્રદાન કરવામાં આવશે. યોજના માટે પસંદગીની લાયકાતના ધારાધોરણો આધારભૂત વર્ષ 2019-2020થી ચાર વર્ષથી વધારે ગાળામાં સંચિત સંવર્ધિત રોકાણની લઘુતમ મર્યાદા હાંસલ કરવાને તથા ઉત્પાદિત ચીજવસ્તુઓના સંવર્ધિત વેચાણમાંથી થયેલી કુલ આવક  ને આધિન રહેશે. સંચિત રોકાણ એકસાથે થઈ શકશે, જે ચાર વર્ષ માટે સૂચિત વાર્ષિક સંચિત મર્યાદાને આધિન છે.
આંતરરાષ્ટ્રીય ટેલીકોમ અને નેટવર્કિંગ ઉત્પાદનોની નિકાસનું બજાર અંદાજે 100 અબજ ડોલરનું છે, જેમાં વિશાળ તકો રહેલી છે. ભારત આ તકોનો ઉપયોગ કરી શકે છે. આ યોજનાના સાથસહકાર સાથે ભારત આંતરરાષ્ટ્રીય કંપનીઓ પાસેથી મોટા પાયે રોકાણને આકર્ષીને ક્ષમતામાં વધારો કરશે અને સાથે-સાથે સ્થાનિક સફળ કંપનીઓને વિકસતી તકો ઝડપવા પ્રોત્સાહન આપશે અને નિકાસ બજારમાં મોટી કંપની બનવાની તક પૂરી પાડશે.
ભારતની ઉત્પાદન ક્ષમતા વધારવા અને નિકાસને વેગ આપવા માટે આત્મનિર્ભર ભારત વ્યૂહરચનાઓને જાળવી રાખતી આ યોજના નવેમ્બર, 2020માં મંત્રીમંડળે ટેલીકોમ વિભાગ  સહિત વિવિધ મંત્રાલયો/વિભાગો અંતર્ગત પીએલઆઈના અમલીકરણ માટે મંજૂર કરેલી મૂળ યોજનાનો ભાગ છે.
આધારભૂત વર્ષથી 5 વર્ષના ગાળા માટે એમએસએમઈ માટે 7 ટકાથી 4 ટકાના પ્રોત્સાહન સાથે લઘુતમ રોકાણની મર્યાદા રૂ. 10 કરોડ હશે તથા અન્ય માટે 6 ટકાથી 4 ટકાના પ્રોત્સાહન સાથે લઘુતમ રોકાણની મર્યાદા રૂ. 100 કરોડ હશે. એમએસએમઈ અને બિનએમએસએમઈ કેટેગરી અંતર્ગત નિશ્ચિત લઘુતમ રોકાણ મર્યાદાથી વધારે રોકાણ કરવા ઇચ્છતાં અરજદારોની પસંદગી પારદર્શક પ્રક્રિયા દ્વારા થશે.
આ યોજના સાથે ભારત ટેલીકોમ અને નેટવર્કિંગ ઉત્પાદનોનું ઉત્પાદન કરવા માટે આંતરરાષ્ટ્રીય કેન્દ્ર તરીકે એની સ્થિતિ મજબૂત કરશે. 5 વર્ષના ગાળામાં આશરે રૂ. 2 લાખ કરોડનું સંવર્ધિત ઉત્પાદન હાંસલ થવાની અપેક્ષા છે. ભારત સંવર્ધિત મૂલ્ય સંવર્ધન સાથે ઉત્પાદનમાં એની સ્પર્ધાત્મકતામાં સુધારો કરશે.
આ યોજના રૂ. 3,000 કરોડથી વધારેનું રોકાણ લાવશે અને એનાથી પ્રત્યક્ષ અને પરોક્ષ રીતે મોટી સંખ્યામાં રોજગારી પેદા થશે એવી અપેક્ષા છે.
આ નીતિ મારફતે ભારત આત્મનિર્ભર બનવાના માર્ગે આગેકૂચ કરશે. ભારતમાં મોટા પાયે ઉત્પાદનને પ્રોત્સાહન આપીને સ્થાનિક મૂલ્ય સંવર્ધનમાં તબક્કાવાર રીતે વધારો કરવામાં આવશે. એમએસએમઈને ઊંચા પ્રોત્સાહનની જોગવાઈનો લાભ આપવાથી સ્થાનિક ટેલીકોમ ઉત્પાદકોને આંતરરાષ્ટ્રીય પુરવઠાની સાંકળનો ભાગ બનવા પ્રોત્સાહન મળશે.
SD/GP/BT/JD
(
મંત્રીમંડળ
મંત્રીમંડળે ભારત અને અફઘાનિસ્તાન વચ્ચે ખાદ્યાન્ન સુરક્ષા અને સંલગ્ન ક્ષેત્રોમાં સહયોગ માટે એક સહયોગ વ્યવસ્થાને મંજુરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ખાદ્યાન્ન સુરક્ષા અને સંલગ્ન ક્ષેત્રોમાં સહયોગ માટે ફૂડ સેફટી એન્ડ સ્ટાન્ડર્ડ ઓથોરીટી ઑફ ઇન્ડિયા , આરોગ્ય અને પરિવાર કલ્યાણ મંત્રાલય  તથા કૃષિ, સિંચાઈ અને પશુધન મંત્રાલય , અફઘાનિસ્તાન વચ્ચે સહયોગ વ્યવસ્થા ઉપર હસ્તાક્ષર કરવાની મંજુરી આપી દીધી છે.
સહયોગ માટેના ક્ષેત્રોમાં નીચેના મુદ્દાઓનો સમાવેશ થાય છે.
· માહિતીના આદાન-પ્રદાન અને દુરસંચાર માટેના તંત્રની સ્થાપના
- પસંદ કરવામાં આવેલા હિતના મુદ્દાઓ ખાસ કરીને આયાત પ્રક્રિયા, ક્વોલીટી કંટ્રોલ ઓપેરેશન, સેમ્પલીંગ, ટેસ્ટીંગ, પેકેજીંગ અને લેબલિંગ ઉપર ટેકનીકલ આદાન-પ્રદાનને સુવિધા આપવી
- સંયુક્ત સેમીનાર, વર્કશોપ, મુલાકાતો, પ્રવચનો, તાલીમ કાર્યક્રમ વગેરેને સુવિધા આપવી અથવા તેમનું આયોજન કરવું.
· ભાગીદારોના તેમની જવાબદારીઓની અંદર રહીને તેમના હિત માટેના અન્ય ક્ષેત્રો જેમને તેઓ પરસ્પર નિર્ધારિત કરે.
આ સહયોગાત્મક વ્યવસ્થા ખાદ્યાન્ન સુરક્ષા પ્રણાલીને સુધારવા માટે માહિતીના આદાન-પ્રદાન, તાલીમ અને ક્ષમતા નિર્માણ માટેના પગલાઓ તથા એકબીજા પાસેથી તેમની શ્રેષ્ઠ પ્રવૃત્તિઓમાંથી શીખવાની વૃત્તિને કેળવવામાં મદદ કરશે.
RP
(Visitor Counter : 113